**Izvješće o radu Odbora za osiguravanje i unapređivanje kvalitete Odjela za matematiku Sveučilišta u Rijeci u 2017. godini**

**(prilog za 3. sjednicu Odjelskog vijeća**

**Odjela za matematiku Sveučilišta u Rijeci)**

**Članovi Odbora za osiguravanje i unapređivanje kvalitete Odjela za matematiku Sveučilišta u Rijeci u 2017. godini:**

1. prof. dr. sc. Dean Crnković - predstavnik uprave Odjela
2. dr. sc. Ana Jurasić, docent - predstavnik Zavoda za algebru i teoriju brojeva
3. dr. sc. Ivana Slamić, viši asistent (od studenog 2017. - dr. sc. Bojan Crnković, docent) - predstavnik Zavoda za matematičku analizu
4. dr. sc. Doris Dumičić Danilović, viši asistent (od prosinca 2017. – Sara Ban, asistent) predstavnik Zavoda za diskretnu matematiku
5. Sara Bekavac, student - predstavnik studenata preddiplomskog studija
6. Lea Damijanić, student (od listopada 2017. - Tomislav Bukić, student) - predstavnik studenata diplomskih studija
7. Ana Regent, prof. - predstavnik Alumni kluba Odjela za matematiku Sveučilišta u Rijeci

Svoj rad Odbor je u 2017. godini započeo prezentacijom nove verzije Priručnika za kvalitetu studiranja Sveučilišta u Rijeci te razradom procedure za usporedbu ECTS bodova kolegija sa stvarnim opterećenjem studenata koja je, nakon prihvaćanja na Odjelskom vijeću, uvrštena u Dopunu Priručniku za kvalitetu studiranja Odjela za matematiku Sveučilišta u Rijeci.

U siječnju 2017. godine Odbor je pripremio izvješće o aktivnostima poduzetim nakon unutarnje prosudbe sustava osiguravanja kvalitete provedene na Odjelu za matematiku Sveučilišta u Rijeci 4. ožujka 2016. godine.

Odbor je u 2017. godini slijedio plan provođenja procedura unutarnje prosudbe za petogodišnje razdoblje (ak. god. 2013./2014. – ak. god. 2017./2018.). Procedure su opisane u Priručniku za kvalitetu studiranja Sveučilišta u Rijeci i u Dopuni Priručniku za kvalitetu studiranja Odjela za matematiku Sveučilišta u Rijeci. Tijekom 2017. godine članovi Odbora za kvalitetu proveli su:

- analizu međunarodne suradnje i mobilnosti nastavnika i studenata,

- analizu podataka o broju nastavnika i studenata,

- analizu ankete za utvrđivanje razloga ispisa sa studija,

- analizu usporedbe ECTS bodova kolegija sa stvarnim studentskim opterećenjem te - evaluaciju rada stručno-asministrativnih službi Odjela.

Nakon svakog semestra protekle akademske godine Odbor je analizirao rezultate studentskih anketa za evaluaciju nastave, izlaznost studenata na ankete te prolaznost studenata u proteklom semestru. O svim provedenim aktivnostima podnesena su ili će biti ponesena izvješća Odjelskom vijeću Odjela za matematiku.

U suradnji s Centrom za osiguravanje i unapređivanje kvalitete tijekom rujna i listopada provedena je anketa o zadovoljstvu studiranjem na Odjelu za matematiku. Anketa je provedena među studentima koji su u navedenom periodu položili završni odnosno diplomski ispit.

Odbor vodi brigu o kvaliteti mrežnih stranica Odjela vezanih uz osiguravanje kvalitete.

Ana Jurasić redovito izvještava Odbor o svim važnijim raspravama i zaključcima sa sjednica Odbora za kvalitetu Sveučilišta u Rijeci, čiji je član u trećem mandatu.